kardosdrur/scandi-wiki huggingface dataset:
Robert Allenby

Robert Allenby (født 12. juli 1971 i Melbourne, Australien) er en australsk golfspiller, der (pr. september 2010) står noteret for fire PGA Tour- og fire European Tour-sejre gennem sin professionelle karriere. Hans bedste resultat i en Major-turnering er en 7. plads, som han opnåede ved US Open i 2004.

Allenby har 4 gange, i 1994, 1996, 2000 og 2003, repræsenteret Det internationale Hold ved Presidents Cup.

Eksterne henvisninger 
 Spillerinfo 

Golfspillere fra Australien
Personer fra Melbourne
Stuart Appleby

Stuart Appleby (født 1. maj 1971 i Cohuna, Australien) er en australsk golfspiller, der (pr. september 2010) står noteret for ni PGA Tour-sejre gennem sin professionelle karriere. Hans bedste resultat i en Major-turnering er en 2. plads, som han opnåede ved British Open i 2002. Appleby var her helt fremme ved et omspil, men sejrherren blev sydafrikaneren Ernie Els.

Appleby har 5 gange, i 1998, 2000, 2003, 2005 og 2007, repræsenteret Det internationale Hold ved Presidents Cup.

Eksterne henvisninger 
 Spillerinfo 

Golfspillere fra Australien
Aaron Baddeley

Aaron Baddeley (født 17. marts 1981 i Lebanon, New Hampshire, USA) er en amerikansk/australsk golfspiller, der (pr. september 2010) står noteret for to PGA Tour- og to European Tour-sejre gennem sin professionelle karriere. Hans bedste resultat i en Major-turnering er en 13. plads, som han opnåede ved US Open i 2007.

Baddeley besidder et dobbelt statsborgerskab, men repræsenterer Australien ved turneringer. Til dagligt bor han dog i Arizona i USA.

Eksterne henvisninger 

 Spillerinfo 

Golfspillere fra Australien
Golfspillere fra USA
Personer fra New Hampshire
Mark Hensby

Mark Adam Hensby (født 29. juni 1971 i Melbourne, Australien) er en australsk golfspiller, der (pr. september 2010) står noteret for én PGA Tour, og én European Tour-sejr. Hans bedste resultat i en Major-turnering er en 3. plads, som han opnåede ved US Open i 2005.

Hensby har en enkelt gang, i 2005, repræsenteret Det internationale Hold ved Presidents Cup, hvilket dog endte med et knebent nederlag til det amerikanske hold.

Eksterne henvisninger 
 Spillerinfo 

Golfspillere fra Australien
Personer fra Melbourne
Nick O'Hern

Nicholas Simon "Nick" O'Hern (født 18. oktober 1971 i Perth, Australien) er en australsk golfspiller, der pr. juli 2008 står noteret for 5 sejre gennem sin professionelle karriere. Hans bedste resultat i en Major-turnering er en 6. plads, som han opnåede ved US Open i 2006.

O'Hern har 2 gange, i 2005 og 2007, repræsenteret Det internationale Hold ved Presidents Cup, begge gange dog med nederlag.

Eksterne links 
 Spillerinfo 

Golfspillere fra Australien
Personer fra Perth
Adam Scott

Adam Derek Scott (født 16. juli 1980 i Adelaide, Australien) er en australsk golfspiller, der (pr. september 2010) står noteret for 17 sejre gennem sin professionelle karriere. Hans bedste resultat i en Major-turnering er en 1. plads, som han opnåede ved US Masters i 2013.

Scott har 3 gange, i 2003, 2005 og 2007, repræsenteret Det internationale Hold ved Presidents Cup.

Kilder

Eksterne henvisninger 

 Spillerinfo 

Golfspillere fra Australien
Personer fra Adelaide
Ángel Cabrera

Ángel Leopoldo Cabrera (født 12. september 1969 i Córdoba, Argentina) er en argentinsk golfspiller, der (pr. september 2010) står noteret for 2 PGA Tour- og fem European Tour-sejre gennem sin professionelle karriere. Hans bedste resultater i Major-turneringér er hans sejr ved US Open i 2007, hvor han besejrede de to amerikanere Jim Furyk og Tiger Woods med et enkelt slag, samt US Masters 2009, hvor han vandt efter omspil mod Kenny Perry og Chad Campbell.

Cabrera har 2 gange, i 2005 og 2007, repræsenteret Det internationale Hold ved Presidents Cup. Begge gange dog med nederlag

Eksterne henvisninger 
 

Golfspillere fra Argentina
Eduardo Romero

Eduardo Romero (født 17. juli 1954 i Córdoba, Argentina, død 13. februar 2022) var en argentinsk golfspiller, der har vundet otte European Tour-sejre i sin professionelle karriere. Hans bedste Major-præstation var en 7. plads ved British Open i 1997.

Eksterne henvisninger 
 

Golfspillere fra Argentina
Markus Brier

Markus Brier (født 5. juli 1968 i Wien, Østrig) er en østrigsk golfspiller, der pr. juli 2008 står noteret for 5 sejre gennem sin professionelle karriere. Hans bedste resultat i en Major-turnering er en 12. plads, som han opnåede ved British Open i 2007.

Sejre på Europa-Touren 
 2006: BA-CA Golf Open
 2007:	Volvo China Open

Eksterne henvisninger 

 

Golfspillere fra Østrig
Personer fra Wien
Paul Broadhurst

Paul Broadhurst (født 14. august 1965 i Walsall, England) er en engelsk golfspiller, der (pr. september 2010) står noteret for syv sejre gennem sin professionelle karriere. Hans bedste resultat i en Major-turnering er en 12. plads, som han opnåede ved British Open i såvel 1990 som 2007.

Broadhurst har en enkelt gang, i 1991, repræsenteret det europæiske hold ved Ryder Cup, men tabte dog turneringen til det amerikanske hold.

Eksterne henvisninger 

 

Golfspillere fra England
Personer fra Walsall
Paul Casey

Paul Alexander Casey (født 21. juli 1977 i Cheltenham, England) er en engelsk golfspiller, der (pr. september 2010) står noteret for elleve sejre gennem sin professionelle karriere. Hans bedste resultat i en Major-turnering er en 3. plads, som han opnåede ved British Open i 2010.

Casey har tre gange, i 2004, 2006 og 2008, repræsenteret det europæiske hold ved Ryder Cup, begge gange med sejr.

Eksterne henvisninger 

  
 

Golfspillere fra England
Personer fra Cheltenham
Golfspillere ved sommer-OL 2020
Teknologisk Institut

Teknologisk Institut er en dansk selvejende institution, der har status som Godkendt Teknologisk Serviceinstitut (GTS).

Formål og aktiviteter 
Teknologisk Institut har som hovedformål at udvikle, anvende og formidle forsknings- og teknologibaseret viden til gavn for det danske erhvervsliv. Det sker blandt andet gennem udviklingsprojekter i samarbejde med uddannelsesinstitutioner i Danmark og udlandet, gennem rådgivning og standardiseringer. Teknologisk Institut betragter det som sin vigtigste opgave at sikre, at ny viden og teknologi hurtigt kan omsættes til værdi for kunderne i form af nye eller forbedrede produkter, materialer, processer, metoder og organisationsformer. Instituttet samarbejder med eksisterende og nye virksomheder enkeltvis og i grupper om teknologisk og ledelsesmæssig fornyelse og effektivisering, såvel bredt som på avancerede områder.

Dansk Teknologisk Institut blev etableret i København i 1906 og fusionerede siden med en række andre mindre institutter, bl.a. Jysk Teknologisk Institut i 1990. Navnet var frem til 1999 Dansk Teknologisk Institut. Instituttets aktiviteter er opdelt i divisioner, der beskæftiger sig med en lang række områder inden for bl.a. byggeri, klima og energi, robotteknologi, erhvervsudvikling, transport og logistik, fødevarer, slagteriteknologi og landbrug m.v. Derudover har Instituttet en stor kursusaktivitet, der henvender sig til såvel offentlige som private virksomheder. Desuden ejer Teknologisk Institut datterselskabet Danfysik A/S, som udvikler og producerer højteknologisk partikelaccelerator-udstyr til anvendelse indenfor forskning, healthcare og industri.

Instituttet fungerer på markedsvilkår, og finansieres således primært af de mere end 12.000 unikke virksomheder, som bruger instituttet. En mindre del af omsætningen udgøres dog af resultatkontrakter med Videnskabsministeriet. I 2018 omsatte Teknologisk Institut for 1.122 mio. kr. og beskæftigede godt 1.100 ansatte (årsværk). Hovedkontoret er beliggende i Taastrup, mens der er afdelinger i Århus, Odense, Skejby og Sønder Stenderup ved Kolding. Teknologisk Institut har desuden datterselskaber eller afdelinger i Sverige og Spanien.

Dronning Margrethe er protektor for instituttet.

Eksterne henvisninger 
Teknologisk Instituts hjemmeside

Noter 

Forskningsinstitutioner i Danmark
Danske virksomheder etableret i 1906
Selvejende institutioner
Taastrup
Certificering
David Howell

David Alexander Howell (født 23. juni 1975 i Swindon, England) er en engelsk golfspiller, der (pr. september 2010) står noteret for 5 sejre gennem sin professionelle karriere. Hans bedste resultat i en Major-turnering er en 7. plads, som han opnåede ved British Open i 2008.

Howell har 2 gange, i 2004 og 2006, repræsenteret det europæiske hold ved Ryder Cup, begge gange med sejr.

Eksterne henvisninger 
  
 

Golfspillere fra England
Personer fra Swindon
Greg Owen

Gregory Clive Owen (født 19. februar 1972 i Mansfield, England) er en engelsk golfspiller, der pr. juli 2008 står noteret for 3 sejre gennem sin professionelle karriere. Han blev professionel i 1992.

Eksterne henvisninger 

 

Golfspillere fra England
Justin Rose

Justin Peter Rose (født 30. juli 1980 i Johannesburg, Sydafrika) er en engelsk golfspiller, der (pr. september 2010) står noteret for ni sejre gennem sin professionelle karriere. Hans bedste resultat i en Major-turnering, er en sejr ved US Open i 2013.

Eksterne henvisninger 

  
 

Golfspillere fra England
Personer fra Johannesburg
Lee Westwood

Lee John Westwood (født 24. april 1973 i Worksop, England) er en engelsk golfspiller, der (pr. september 2010) står noteret for 32 sejre gennem sin professionelle karriere. Hans bedste resultat i en Major-turnering er en 2. plads, som han opnåede i 2010 ved både US Masters og British Open.

Westwood har hele 10 gange, i 1997, 1999, 2002, 2004, 2006, 2008, 2010, 2012, 2014 og 2016 repræsenteret det europæiske hold ved Ryder Cup. Syv af de 10 gange er det endt med sejr.

Westwood vil under Ryder Cup 2018 være vicekaptajn, sammen med Padraig Harrington, Luke Donald, Graeme McDowell og Robert Karlsson.

Eksterne henvisninger 

  
 

Golfspillere fra England
Darren Clarke

Darren Christopher Clarke (født 14. august 1968 i Dungannon, Nordirland) er en nordirsk golfspiller, der (pr. september 2010) står noteret for 20 sejre gennem sin professionelle karriere. Hans bedste resultat i en Major-turnering er en 2. plads, som han opnåede ved British Open i 1997.

Clarke har hele 5 gange, i 1997, 1999, 2002, 2004 og 2006, repræsenteret det europæiske hold ved Ryder Cup. Fire af de fem gange er det endt med sejr.

Eksterne henvisninger 

  
 
 

Golfspillere fra Nordirland
Dansk Jødisk Museum

Dansk Jødisk Museum er et dansk selvejende museum beliggende på Slotsholmen i København, der har til formål at dokumentere de danske jøders ca. 350 år lange historie.

Museet blev indviet i juni 2004 og har til huse i Christian 4.s Galejhus fra 1622, der er en del af Det Kongelige Biblioteks gamle bygning. Museets udstillingslokaler er i lighed med Jüdisches Museum Berlin designet af den kendte polsk-tyske arkitekt Daniel Libeskind. Initiativet til museet blev taget i 1984, da Det mosaiske Troessamfund fejrede sit 300-års jubilæum. Museets første bestyrelse blev nedsat året efter, og i 2001 præsenterede Libeskind sit forslag til museet for bestyrelsen. 

Dansk Jødisk Museums samling består af kunst, genstande og arkivalier, der illustrerer de danske jøders bidrag til dansk kultur, kunst og erhvervsliv samt trossamfundenes særpræg. Museet er statsanerkendt af Kulturarvsstyrelsen med virkning fra den 1. januar 2011 og finansieres desuden af driftstilskud fra Københavns Kommune, bidrag fra fonde og private samt entréindtægter.

Eksterne henvisninger
 Dansk Jødisk Museum

Museer i København
Slotsholmen
Indre By (København)
Jødedom i Danmark
Museer etableret i 2004
Statsanerkendte museer i Danmark
Graeme McDowell

Graeme McDowell (født 30. juli 1979 i Portrush, Nordirland) er en nordirsk golfspiller, der (pr. september 2010) står noteret for seks sejre gennem sin professionelle karriere. Hans bedste resultat i en Major-turnering er hans overraskende sejr ved US Open i 2010.

Eksterne henvisninger 

  
 

Golfspillere fra Nordirland
Andrew Coltart

Andrew Coltart (født 12. maj 1970 i Dumfries, Skotland) er en skotsk golfspiller, der pr. juli 2008 står noteret for 5 sejre gennem sin professionelle karriere. Hans bedste resultat i en Major-turnering er en 18. plads, som han opnåede ved British Open i 1999..

Eksterne henvisninger 
 

Golfspillere fra Skotland
Paul Lawrie

Paul Stewart Lawrie (født 1. januar 1969 i Aberdeen, Skotland) er en skotsk golfspiller, der pr. juli 2008 står noteret for 9 sejre gennem sin professionelle karriere. Hans bedste resultat i en Major-turnering er hans sejr ved British Open i 1999. Sejren kom i hus efter en højdramatisk afslutning, hvor franskmanden Jean Van de Velde havde et stort forspring inden det sidste hul. Det lykkedes imidlertid Van de Velde at sætte føringen over styr, og afgørelsen måtte findes i et omspil som Lawrie vandt.

Lawrie har en enkelt gang, i 1999 repræsenteret det europæiske hold ved Ryder Cup, hvor det dog endte med et nederlag til det amerikanske hold.

Eksterne henvisninger 

  
 

Golfspillere fra Skotland
Personer fra Aberdeen
Sam Torrance

Sam Torrance (OBE) (født 24. august 1953 i Largs, Skotland) er en skotsk golfspiller, der (pr. september 2010) står noteret for 43 sejre gennem sin professionelle karriere. Hans bedste resultat i en Major-turnering er en 5. plads, som han opnåede ved British Open i 1981.

Torrance har hele 8 gange, i 1981, 1983, 1985, 1987, 1989, 1991, 1993, og 1995, repræsenteret det europæiske hold ved Ryder Cup. Desuden førte han som kaptajn holdet til sejr ved turneringen i 2002.

Eksterne henvisninger 
 
 

Golfspillere fra Skotland
Personer tildelt Officer of the Order of the British Empire
Morten Kærså

Morten Kærså (født 26. september 1957) er en dansk komponist, pianist, sanger, producer og forfatter. Han er kendt som kapelmester i bandet Sneakers fra 1979 til midten af 1980'erne, og siden fra Moonjam og fra 2003 The Piano.

Karriere 
Han begyndte sin musikalske karriere som kapelmester i Sneakers i 1979. Den populære gruppe talte blandt andet også Sanne Salomonsen, som han fra 1979 til 1984 dannede par med. Allerede i 1983 begyndte han dog at optræde med broderen Rasmus Kærså og Aske Jacoby, Jens Haack og Peter Andersen under navnet Moon Jam Band (Moonjam). Inspirationen til navnet kom fra spillestedet Månefiskeren på Christiania. Bandets første single, Tiden går på sommersko/Only For You blev indspillet i 1984.

Senere fulgte en debut-LP, hvor Morten og Mads Kærså samt Jens Haack medvirkede. Andre medvirkende talte Nanna Lüders, Erik Thygesen, Søs Fenger, Jens Runge, Mikkel Nordsø og Poul Halberg. Maxi-singlen Sarai blev udsendt i 1986 og vedblev med at være populær helt op gennem 1990'erne. Live-debuten kom på Roskilde Festival i 1987, og snart fulgte turnéer i lande som Nordkorea, Japan og Sovjetunionen. Ivan Pedersen var i disse år også tilknyttet bandet. Moonjam var aktivt frem til årstusindskiftet og igen fra omkring 2007.
 
I 2003 dannede Kærså sammen med Rasmus Kærså, Nellie Ettison og Klaus Menzer bandet The Piano, der udsendte sit debutalbum året efter.

I 2012 udkom hans første roman Den Uskyldige Morder, der er en krimi. Den fik fire ud af seks stjerner i musikmagasinset GAFFA.

Privatliv 
Han er søn af skoleinspektør Poul Kærså og børnehave- og musikpædagog Lotte Kærså.

Kærså er opvokset i Søborg og gik først på Den Lille Skole på Gammelmosevej og dernæst på  Enghavegård Skole.

Bibliografi 
 2012 Den Uskyldige Morder

Referencer

Eksterne henvisninger 
 

Komponister fra Danmark
Pianister fra Danmark
Sangere fra Danmark
Musikproducere fra Danmark
Moonjam
Sneakers
Ian Woosnam

Ian Harold Woosnam (født 2. marts 1958 i Oswestry, England) er en walisisk golfspiller, der (pr. september 2010) står noteret for 47 sejre gennem sin professionelle karriere. Hans bedste resultat i en Major-turnering er hans sejr ved US Masters i 1991.

Woosnam har hele 8 gange, i 1983, 1985, 1987, 1989, 1991, 1993, 1995 og 1997, repræsenteret det europæiske hold ved Ryder Cup. Desuden førte han som kaptajn holdet til sejr i turneringen i 2006-udgaven.

Eksterne henvisninger 
 

Golfspillere fra Wales
Flyvertaktisk Kommando

Flyvertaktisk Kommando (FTK) var Flyvevåbnets øverste operative myndighed fra Flyvevåbnets oprettelse til kommandoens nedlæggelse i 2014.  Hovedparten af opgaverne og personellet overgik herefter til Flyverstaben i Værnsfælles Forsvarskommando.

Kommandoen var ansvarlig for luftforsvaret af Danmark og kontrollerede al militær flyvning i dansk luftrum, ligesom den havde administrative og logistiske opgaver. Flyvertaktisk Kommando blev oprettet i 1955. Staben bestod sidst af en opstillings- og indsættelsesdivision, en planlægnings- og resursestyringsafdeling, en inspektions- og kontrolsektion samt af en flyvesikkerhedssektion. FTK var ansvarlig for Danmarks 62 F-16 kampfly, 6 transportfly og 8 redningshelikoptere. Helikopterne anvendetes bl.a. i tifælde af ulykker på havet eller akut sygetransport fra landets små øer. To af F-16-flyene var konstant klar til at undersøge og om nødvendigt afvise uautoriseret flyvning i luftrummet over Danmark.

Flyvertaktisk Kommando svarede til Søværnets Operative Kommando og Hærens Operative Kommando. Hovedsædet har siden etableringen været placeret på Flyvestation Karup. Flyene var dog sidst fordelt mellem Karup og Flyvestation Aalborg, Flyvestation Skrydstrup og Roskilde Lufthavn. I alt beskæftigede selve FTK 300 ansatte, men rådede samlet over 8.000 ansatte i Flyvevåbnet.

Eksterne henvisninger 

 Flyvertaktisk Kommandos hjemmeside 

Nedlagte militære enheder fra Danmark
Flyvestation Karup
Etableret i 1955
Californiske Bugt

Den Californiske Bugt eller Den Californiske Golf (), også kendt som Cortéshavet (spansk: Mar de Cortés), er et farvand der adskiller Den Californiske Halvø fra det mexicanske fastland. Havet er afgrænset af staterne Baja California, Baja California Sur, Sonora, Sinaloa og Nayarit.

I 1540 opkaldte Francisco de Ulloa havet efter den spanske conquistador Hernán Cortés.

Bugter i Stillehavet
Mexicos geografi
Sydafrikas fodboldlandshold

Sydafrikas fodboldlandshold er det nationale fodboldhold i Sydafrika og bliver administreret af South African Football Association. Holdet har deltaget i VM 3 gange og vundet African Nations Cup en gang. Holdet kaldes i folkemunde for "Bafana Bafana", der kan oversættes til "drengene". 

Sydafrika var værter for VM i 2010, men blev slået ud allerede efter indledende runde, efter at have opnået 4 point i de tre gruppekampe mod Mexico, Uruguay og Frankrig.

Referencer

Eksterne henvisninger 
 VM i Sydafrika nærmer sig
 South African Football Association
 Holdprofil på Fifa.com 
 Artikel i Mail & Guardian

Fodboldlandshold i Afrika
Erik Nielsen Rosenkrantz

Erik Nielsen Rosenkrantz (ca. 1447 – ca. 1505) var en dansk adelsmand, professor og universistetsrektor. Erik Nielsen Rosenkrantz var en søn af Niels Nielsen Rosenkrantz til Tange og Ide Nielsdatter Banner. Hans far døde senest 1452, hvorfor Erik fik sin farbror Ludvig Nielsen Rosenkrantz til værge. Ludvig satte sig imidlertid, formodentlig dog med en vis ret, efter sin brors død i besiddelse af gården Tange, som således gik tabt for Erik.

Uddannelse 
Erik Nielsen slog da ind på den gejstlige løbebane og blev ærkedegn i Viborg 1465, inden han endnu havde nået den lovbestemte alder. Samme år nævnes han som kannik i Ribe. Som så mange af sine samtidige studerede han ved udenlandske universiteter, og han må her have erhvervet en betydelig lærdom, at dømme efter de hædersposter, som han opnåede i udlandet. 1465 var han blevet immatrikuleret i Erfurt, hvor han for sommersemestret 1472 valgtes til universitetets rektor. Han var da Magister artium og baccalaureus i den kanoniske ret. Ikke længe efter udløbet af sit rektorat må han have forladt Erfurt. Februar 1473 immatrikuleredes han i Rostock, men hans ophold her kan kun have været kort, da han i samme måned træffes i Greifswald, hvor han blev universitetets rektor i vinteren 1473-74. Under dette rektorat erhvervede han doktorgraden i den kanoniske ret. Som et tegn på hans slægtsfølelse kan det nævnes, at han er den første, der har ladet sit våbenskjold afbilde i Greifswald Universitets matrikel. Til sine tidligere gejstlige værdigheder havde han nu føjet et kanonikat i Lund. Senere nævnes han desuden som kannik i Roskilde.

Professor og rektor 
Efter sin hjemkomst fra udlandet forekommer Erik Nielsen en sjælden gang som rigsråd, første gang 1476, da han deltog i et forligsmøde i Kalmar med svenskerne. Især er hans navn dog knyttet til Københavns Universitet i dets ældste tid. En Mand med hans videnskabelige navn måtte jo være selvskreven, når der blev tale om lærerkræfter til det nyoprettede universitet. Han blev da også dens første ordentlige professor i kirkeretten og det juridiske fakultets første dekan, ligesom han ofte valgtes til universitetets rektor, første gang for vinteren 1479-80, sidste gang 1501. Blandt hans samtidige har ingen beklædt denne værdighed så ofte som han. I 1498 nævnes han tillige som universitetets vicekansler. I 1481 blev han dekan i Københavns Domkapitel, et embede, som jo noget lettere end stillingen som ærkedegn i Viborg kunne varetages sammen med universitetsforretningerne. Fra 1481-95 nævnes han tillige som kirkeherre ved Københavns Sankt Petri Kirke. Kapitlets dekan var han endnu 1504, men derimod næppe 1510. Han er sandsynligvis død omkring 1505.

Fodnoter 

Erik Nielsen
Teologer fra Danmark
Danskere i 1400-tallet
Rektorer ved Københavns Universitet
Rigsråder fra Danmark
Personer i Dansk Biografisk Leksikon
Verdenssprog

Under verdenssprog forstås ofte naturlige sprog, der som kommunikationssprog uden for deres egentlige geografiske område, har opnået stor betydning og bliver talt af et stort antal mennesker. Siden anden verdenskrig har engelsk været det dominerende verdenssprog.

Definition 
Efter reglerne fra det kommunikative netværk for moderne sprog kendetegnes et verdenssprog ved at det:
 Både tales som første (modersmål) og andet sprog.
 Tales af mere end 100 mio. mennesker.
 Sproget er ikke bundet til en bestemt etnisk gruppe.
 Sproget er officielt sprog i flere lande.
 Spiller en betydende rolle i forbindelse med internationale handelskontakter.
 Fungerer som organisatorisk sprog i internationale organisationer.
 Har en særligt status som fremmedsprog i uddannelsessystemet.
 Fungerer og er anerkendt som videnskabssprog.
 Spiller en vigtig rolle i forbindelse med formidlingen af viden.
 Sproget er forbundet med prestige.

Et lingua franca skal, i modsætning til et verdenssprog, kun have lokal betydning hen over sproglige grænser; derfor er alle verdenssprog et lingua franca, men ikke alle lingua franca er verdenssprog.

Definitionerne veksler dog alt efter sammenhæng og epoke.

Moderne verdenssprog 
Til verdenssprog regnes i det 21. århundrede oftest:

 Engelsk
 Spansk (kastiliansk)
 Fransk
 Arabisk
 Portugisisk

Endvidere regnes russisk, mandarin (kinesisk) og hindi/urdu på grund af deres størrelse og regionale betydning til verdenssprog.

Som nichesprog inden for særlige fagområder kan man til verdenssprogene yderligere henregne italiensk (musik), tysk (filosofi, sprogvidenskab).

Historiske verdenssprog 
Af antikke verdenssprog kan nævnes akkadisk-babylonisk, aramæisk og oldgræsk. Med udvidelsen af Romerriget udviklede latin sig også til et verdenssprog og beholdt sin status som kirkens, videnskabernes, litteraturens og juraens sprog ind til det 17. århundrede. Sanskrit blev i forbindelse med udbredelsen af hinduismen og buddhismen i løbet af det første årtusinde efter Kristus til et verdenssprog i Syd- og Sydøstasien. Arabisk begyndte at forme sig som verdenssprog allerede i den tidlige middelalder. Nederlandsk var grundet sine kolonier og internationale handel et vigtigt verdenssprog fra 1500-tallet og frem til midten af det 20. århundrede.

Referencer 

Sprog
Mike Weir

Michael Richard "Mike" Weir (født 12. maj 1970 i Brights Grove, Canada) er en canadisk golfspiller, der (pr. september 2010) står noteret for 15 sejre gennem sin professionelle karriere. Hans bedste resultat i en Major-turnering er hans sejr ved US Masters i 2003, hvor han blev den første canadier nogensinde til at vinde en Major.

Weir har 4 gange, i 2000, 2003, 2005 og 2007, repræsenteret Det internationale Hold ved Presidents Cup.

Eksterne henvisninger 

 

Golfspillere fra Canada